155:: Ciències socials:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"...musicòlegs i recercadors... alerten de la importància d'aquests 'llibrets' per la documentació que aporten sobre els repertoris populars en ús del temps al qual pertanyen."
Extret del post de Ramon Vilar sobre El llibre d'orgue de Calaf de Jaume Carrer (1831-1901) [ + ]
Edició en llengua francesa de l'anuari 2014 de l'Institut Europeu de la Mediterrània que ofereix, amb la contribució de més de seixanta col·laboradors internacionals, un ampli retrat del darrer any a la regió euromediterrània (per àrees geogràfiques i temàtiques).
Recull també articles sobre les transicions àrabs, la situació a Síria, els reptes dels joves àrabs i el futur de les relacions euromediterrànies, els perfils de tots els països que integren la Unió per la Mediterrània, i el dossier "From revolutions to constitutions".
Primera edició crítica de la Descripció particular de l'illa de Mallorca e viles.
Es tracta del llibre V de la Història general del Regne de Mallorca, escrita per Joan Binimelis al segle XVI, i coeditat per l'Institut Cartogràfic i Geològic de Catalunya (ICGC), i la Universitat de València.
Joan Binimelis, nascut a Manacor cap el 1540, fou una figura cabdal del Renaixement a les Illes Balears, amb una formació que abastava des de la teologia i la història a la medicina, les matemàtiques, l'astronomia i la cartografia.
El llibre inclou una descripció física i mèdica de l'illa, el repartiment efectuat després de la conquesta per Jaume I i una descripció geogràfica de cada terme parroquial.
Cada terme municipal s'acompanya d'un mapa i l'explicació comprèn les jurisdiccions senyorials, accidents del relleu, produccions agràries, edificis religiosos, aigües de què disposa i altres singularitats.
Atles de la Catalunya senyoria.
Els ens locals en el canvi de règim (1800-1860)
Estudi, inventari i representació gràfica de la complexa estructura territorial dels ens locals de Catalunya en l'accidentada transició de l'absolutisme al liberalisme, duta a terme al llarg de la primera meitat del segle XIX.
L'abolició del règim senyorial va posar fi a les jurisdiccions, fonamentades en una justícia de caràcter feudal, i va donar lloc a la formació dels municipis contemporanis.
Més de 80 mapes i quadres expliquen les característiques del domini senyorial català a la fi de l'Antic Règim, així com la geografia eclesiàstica i altres dades geogràfiques de l'època, com ara el poblament i les demarcacions de correus.
Inclou un CD amb quadres comarcals que resumeixen, per a cadascun dels actuals 947 municipis, l'enquadrament administratiu de cada poble de la Catalunya de l'any 1800.
Estudis sobre la cartografia de Barcelona, del segle XVIII al segle XXI
Aquest volum recull els treballs de recerca presentats a les Segones Jornades d'història de la cartografia de Barcelona, celebrades els dies 17 i 18 d'octubre de 2012 a la Casa de l'Ardiaca, i que aprofundeixen en el seguit d'estudis monogràfics presentats el 2010 a les primeres jornades.
És un conjunt d'aproximacions a la cartografia barcelonina, que durant els segles XVII i XVIII estigué vinculada a les activitats bèl·liques i després depengué durant molt de temps dels treballs militars, però que des de mitjan segle XIX fins ara, anà assimilant les novetats tècniques en matèria d'elaboració cartogràfica.
Llei 21/2014, de 29 de desembre, del protectorat de les fundacions i de verificació de l'activitat de les associacions declarades d'utilitat pública
Col·lecció Quaderns de Legislació
Text de la Llei del protectorat de les fundacions i associacions, que incorpora funcions inspectores, mesures sancionadores i òrgans de control interns en el si de les entitats i de responsabilització dels patrons per garantir que la seva actuació sigui sempre d'acord amb la legalitat.